સુપ્રિમ કોર્ટે સ્પષ્ટ કર્યું છે કે કર્ણાટક માટે 14.75 ટીએમસી પાણી એટલા માટે આપવામાં આવે છે કારણ કે બેંગલુરુમાં પીવાના પાણીની સમસ્યા ચરમસીમા પર છે. નોંધનીય છે કે 2007માં કાવેરી મુદ્દે તમિલનાડુ અને કર્ણાટક સરકાર સુપ્રીમ કોર્ટમાં ગઇ હતી. નોંધનીય છે કે ગત 11 વર્ષમાં પાણી મામલે સુપ્રીમ કોર્ટમાં અનેક વાર અલગ અલગ સુનવણીઓ થઇ છે. અને કાવેરી જળ વિવાદ 150 વર્ષ જૂનો છે. વિવાદના કારણે તમિલનાડુ અને કર્ણાટક રાજ્યમાં રાજકારણ પણ અવાર નવાર ગરમાતું રહે છે. અને બંને રાજ્યો પાણીને મામલે ઝગડતા પણ રહેતા હોય છે. જો કે પાછળથી આ વિવાદમાં કેરળ પણ પડ્યું હોવાના કારણે વિવાદ વધ્યો હતો. નોંધનીય છે કે કાવેરીનું ઉદ્દગમસ્થાન કર્ણાટકમાં કોડાગુ જિલ્લામાં થાય છે. માટે કર્ણાટકની હંમેશા તે માંગ રહેતી હોય છે કે ઉદ્દગમસ્થાન અહીં હોવાના કારણે તેનો આ પાણી પર સૌથી વધુ હક હોવો જોઇએ.